РЕГЛАМЕНТ 
КОНКУРС ЗА РИСУНКА И ЕСЕ 

Цели на конкурса
· повишаване на правната култура на децата и младите хора; 
· отбелязване на 85-ата годишнина от изграждането на Съдебна палата – Лом;
· насърчаване на изследователското търсене на децата и младите хора по обществени, граждански и правни теми;
· провокиране на творческия дух на децата и младите хора.

Тема на конкурса за рисунка
· „Справедливост в цветове – моята представа за съда“
Тема на конкурса за есе
· [bookmark: _GoBack]„Зад тогата на съдията: Моралният сблъсък между „присъдите“ в социалните мрежи и презумпцията за невинност“
Период, в който се подават творбите
· до 23 октомври (петък) 2026 г.

Участници в конкурса
· деца, ученици и младежи от 7 до 19 години от общините Лом, Вълчедръм, Брусарци, Медковец и Якимово;
· всеки участник може да участва с по една творба и в двата раздела или само в един раздел. 

Изисквания към участниците
· Раздел „Рисунка“
· да са на възраст, съгласно регламента;
· да интерпретират и пряко да са свързани с темата на конкурса;
· да участват само с една рисунка;
· да направят самостоятелен избор на материалите, които ще използват за рисунката си;
· да не са участвали със същата рисунка в други конкурси.

· Раздел „Есе“
· да са на възраст, съгласно регламента;
· да интерпретират и пряко да са свързани с темата на конкурса;
· да участват само с едно есе;
· да подготвят есето си като съобразят следните технически характеристики:
· формат: doc и docx на Microsoft Word; 
· обем: до 3 страници, формат А4;
· подравняване: двустранно;
· шрифт: Times New Roman;
· размер на шрифта – 14;
· разредка на редовете и обзаците – 1,5.
· да не са участвали със същото есе в други конкурси.

Изпращане на творбите
Всяка творба следва да е придружена от следната информация за участника:
· трите имена и възраст;
· училище (школа) и населено място;
· телефон и ел. поща за кореспонденция на участника;
· телефон и ел. поща за кореспонденция на училището (школата);
· есетата могат да бъдат изпращани на ел. поща на Районен съд – Лом – court@rclom.org, или на адрес – гр. Лом, пл. „Свобода“ №8, за конкурса за рисунка и есе;
· рисунките следва да се изпращат само на адрес – гр. Лом, пл. „Свобода“ №8, за конкурса за рисунка и есе.

Оценяване на получените творби
· всички получени творби ще бъдат оценени и класирани на първо, второ и трето място.
Награждаване
· 9 ноември (понеделник) 2026 година, 11:00 ч. в Съдебна палата – Лом. 

Лице за контакт
· за допълнителни въпроси може да се обръщате към Зорница Петрова, административен секретар на Районен съд – Лом на тел. 0971 68 101 и/или на ел. поща court@rclom.org и към Александрина Здравкова, съдебен служител „Връзки с обществеността“ на тел. 096 395 121 и/или на ел. поща pr@court-montana.com. 

Защита на личните данни
· Личните данни на участниците в конкурса ще бъдат обработени и използвани единствено за целите, задачите и осъществяването на настоящия конкурс, съгласно изискванията на Закона за защита на личните данни, във връзка с употребата и прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно съответното движение на такива данни и в съответствие с вътрешните правила на институцията.

